b'\n_START_ARTICLE_\nDubrova\xc4\x8dka alka\n_START_PARAGRAPH_\nDubrova\xc4\x8dka alka (terchat colatch/tr\xc4\x8dati kola\xc4\x8d, palium) jedna je od hrvatskih alkarskih igara. Starija je i od Sinjske alke, ali se vi\xc5\xa1e ne odr\xc5\xbeava.\n_START_SECTION_\nTradicija\n_START_PARAGRAPH_\nPrvo spominjanje alke u Dubrovniku je ve\xc4\x87 iz 1383. godine kada dr\xc5\xbeavna vije\xc4\x87a Dubrova\xc4\x8dke Republike odlu\xc4\x8duju da \xc4\x87e se alka odr\xc5\xbeavati po starom obi\xc4\x8daju - \xc5\xa1to zna\xc4\x8di da je alka jo\xc5\xa1 starija. Odr\xc5\xbeavala se sve do 1667. godine kad je nastupio veliki potres, osim godina 1545. i 1643. To zna\xc4\x8di da se doga\xc4\x91aj odr\xc5\xbeao zasigurno vi\xc5\xa1e od 280 puta. Odr\xc5\xbeavala se dva puta tijekom godine dana. Prvi put za Festu svetog Vlaha, a drugi put za blagdan Prijenosa lijeve ruke sv. Vlaha.\n_START_SECTION_\nPravila\n_START_PARAGRAPH_\nPalium je za cilj imao da se "digne" srebrni prsten ili tzv. kola\xc4\x8d. Ukoliko bi ih se dignulo 3 alkar bi dobio srebrni prsten, no ako je alkar igrao bez konja dobio bi samo rukavicu.'